கேள்வி: தியோசாய் தேசியப் பூங்கா - விலங்கினங்கள் மற்றும் தாவரங்கள் பற்றி விளக்கவும்.
பதில்: தியோசாய் தேசியப் பூங்கா 1993 ஆம் ஆண்டு ஆபத்தான நிலையில் உள்ள இமயமலை பழுப்புக் கரடி மற்றும் அதன் வாழ்விடத்தின் உயிர்வாழ்வைப் பாதுகாக்க நிறுவப்பட்டது. அதன் எண்ணிக்கை 1993 இல் 19 ஆகவும், 2005 இல் 40 ஆகவும், 2022 இல் 78 ஆகவும் அதிகரித்துள்ளது. படிமம்:Medvěd_plavý_(Ursus_arctos_isabellinus).jpg]] தியோசாய் சமவெளியில் சைபீரியன் இபெக்ஸ் காட்டாடு, பனிச்சிறுத்தை, காசுமீர கத்தூரி மான், இமாலய ஓநாய், இமயமலை மர்மோட் மற்றும் 124 வகையான உள்ளூர் மற்றும் புலம்பெயர்ந்த பறவைகள் உள்ளன. பூங்காவில் உள்ள பறவைகளில் பொன்னாங் கழுகு, எலும்புண்ணிக் கழுகு, இமயமலை பிணந்தின்னிக் கழுகு, வெள்ளை வல்லூறு, பொரி வல்லூறு, சிற்றெழால் மற்றும் ஐரோவாசியச் சிட்டுப்பருந்து ஆகியவை அடங்கும்.
கேள்வி: தியோசாய் தேசியப் பூங்கா - பயண வழிகள் பற்றி தகவல் சொல்.
பதில்: மேற்கில் ஆஸ்தோர் மாவட்டம், வடக்கே ஸ்கர்டு மாவட்டம் மற்றும் தென்கிழக்கில் கார்மாங் மாவட்டம் மாவட்டத்திலுள்ள கல்தாரி ஆகியவற்றிலிருந்து இதனை அணுகலாம். மெகதியாபாத்திலிருந்து மெகதியாபாத்-தாபா சாலை வழியாகவும் இதை அணுகலாம். தியோசாய் ஸ்கர்டு நகரத்திலிருந்து சுமார் 30 கிமீ தொலைவில் அமைந்துள்ளது. இது தியோசாயிக்கு செல்ல மிகக் குறுகிய பாதையாகும். மற்றொரு பாதை ஆஸ்தோர் பள்ளத்தாக்கிலிருந்து சிலிம் வழியாக உள்ளது. சிலா பள்ளத்தாக்கிலிருந்தும் இதை அணுகலாம். கல்தாரி மக்கள் தியோசாய் வழியாக பயணிக்கின்றனர். குஜ்ஜர் - பக்கர்வால் மக்கள் தியோசாய் தேசியப் பூங்காவை மேய்ச்சல் நிலங்களாகப் பயன்படுத்த அதிக தூரம் பயணிக்கின்றனர். ஸ்கர்டுவின் சோக் கச்சுரா பள்ளத்தாக்கு வழியாக புர்கி லா என்று அழைக்கப்படும் மற்றொரு பாதையும் உள்ளது.